Drago Marić

**Drago Marić** (Kninsko Polje, 16. listopada 1939. - ), hrvatski novinar i publicist, povjesničar športa

## Biografija

Drago Marić , novinar, publicist i povjesničar športa, rođen je u Kninskom Polju 16. listopada  1939. godine. Osnovnu školu pohađa u Kutini i Kninu, gimnaziju u Zadru, a na Filozofskom fakultetu u Zadru diplomira hrvatski jezik s jugoslavenskim književnostima 1964.

Još kao student, 1961. godine, radio je u osnovnoj školi u Ninu. Od 1965. - 1968. radio je kao nastavnik u Školi učenika u privredi u Kninu. Od 1968. do 1979. radio je u zadarskom Zavodu za zapošljavanje. Potom je 1979. - 1991. godine bio prvi profesionalni tajnik Nogometnoga saveza Zadar, a zatim od 1991. do umirovljenja 2002. profesionalni novinar Slobodne Dalmacije.

Godinama je bio aktivni športaš, igrajući 8 sezona nogomet za NK Zadar, te 2 sezone za NK Goran iz Zatona kraj Zadra.

## Novinarski rad

Pisati je počeo još kao student 1961. godine. Bio je dugogodišnji suradnik Sportskih novosti, Vjesnika, zadarskog Narodnog lista, Zadarskog lista, Regionala, Vox - glasa Zadra, te kraće vrijeme ljubljanskog Dela, sarajevskog Večernjeg lista, riječkog Novog lista, kao i radio postaja Radio Zadar i Radio Zagreb. Od 1991. do umirovljena radio je kao profesionalni novinar na mjestu urednika športa za Zadarsku županiju u Slobodnoj Dalmaciji.

## Publicistički rad

Uz športsko-novinarski rad bavi se poviješću zadarskog športa. Autor je 17 samostalnih knjiga i brošura. Knjiga *Bog je stvorija čovika, Zadar košarku* bila je 1996. godine na izložbi Hrvatske knjige u New Yorku.

## Djela

Samostalne publikacije:

* 20 godina KK Puntamika, KK Puntamika, Zadar, 1994.
* 1. Tour de Croatia 94, Grad Zadar, Zadar, 1994.
* Presjek kroz povijest nogometa u Debeljaku, NK Debeljak, 1994. 
* 100 godina nogometa u zadarskom kraju, Zadar, Cezar Press Zadar, 1995. 
* Bog je stvorija čovika, Zadar košarku, Zadiz Zadar, 1996.  
* Pola stoljeća Plivačkog kluba Zadar, Zadiz Zadar, 1997.  
* KK Zadar sezona 1998. / 99., KK Zadar, 1998. 
* 120 godina biciklizma u Zadru, BK Zadar, 2002. 
* Zlato i srebro Zubaca, Zadiz Zadar, 2003.
* Stoljeće zadarskog jedrenja, Zadiz Zadar, 2004. 
* Od Ravnica do Višnjika ( košarka ), Zadiz Zadar, 2004. 
* 80 godina HNK Velebit, Zadiz Zadar, 2005.
* Atletski športski klub Zadar, AAŠK Zadar, 2006. 
* Šport kod zadarskih Arbanasa, NK Arbanasi, Zadar, 2008.
* Sjećanje na Hrvoja, VOX, Zadar, 2010.
* Rukomet u Zadru i okružju, Športska zajednica Zadarske županije i Rukometni savez Zadarske županije, 2012.
* Ižijeva ruža vjetrova, Isidor Maršan, Zadar, 2012.
* Zadarski kampaneli, Matica Zadrana, Zadar, 2012.
* Baština ZADARskog sporta, Zadar, 2013.

Dovršene knjige (u rukopisu):
* Krešimir Ćosić, čovjek ispred svog vremena
* S četiri kantuna
 
Sudjelovao je kao stručni suradnik u monografiji Legenda o Krešimiru Ćosiću.

Suradnik je u još osam knjiga.

Autor je 22 feljtona iz povijesti zadarskog športa među kojima se posebice ističe Život i djelo Krešimira Ćosića.

Knjige u rukopisu: Zadarska športska baština-enciklopedija kroz povijest zadarskog športa, u suradnji s prof. Romanom Meštrovićem, Život i djelo Krešimira Ćosića, Isidor Maršan: Autobiografija 

## Dokumentarni filmovi

U suradnji s autorom Bernardom Kotlarom:

* Štorija o Zadarskim Arbanasima, Zadar, 2006.
* Arbanaški slavuji, Zadar, 2009.
* 100 godina nogometa među Zadarskim Arbanasima, 2010.
Autor teksta za film: 
* Kroz Arbanase (Arbanaška razglednica), 2011.

## Izložbe

* Krešimir Ćosić, HKK Zadar, foaje kazališne kuće, 2005. (s Radoslavom Vanjakom)

Kao suradnik Bernardu Kotlaru i Ivici Matešiću-Jeremiji:

* Zadarski Arbanasi i bicikle, Gradska knjižnica Zadar, ogranak Arbanasi, 2009.
* Arbanaška vjenčanja iz prašnih albuma, Gradska knjižnica Zadar, ogranak Arbanasi, 2010.
* Stara arbanaška ognjišta, Gradska knjižnica Zadar, ogranak Arbanasi, 2011.

## Nagrade

Nagrada FIFE, HNS-a i MOO za amaterski rad na promociji nogometa 2001. godine, nagrada za razvoj školskog športa Saveza školskih sportskih društava Hrvatske 1976. / 1977.